smcproject/ml-wiki-sentences huggingface dataset:
പാർസികളും സിക്കുകാരും വ്യാപാരവുമായി ബന്ധപ്പെട്ട് ഊട്ടിയിൽ സ്ഥിരതാമസമാക്കിയിട്ടുണ്ട്.
ക്രിസ്ത്യാനികളിൽ റോമൻ കത്തോലിക്കർ , ആംഗ്ലിക്കൻ സഭക്കാർ, മെത്തഡിസ്റ്റുകൾ, ബാപ്റ്റിസ്റ്റുകൾ, ദൈവ സഭക്കാർ എന്നിങ്ങനെയുള്ള വിഭാഗങ്ങൾ കൂടുതലായും കാണുന്നു.
ഇന്ന് ഊട്ടിയിലെ ജനങ്ങൾ പ്രധാനമായും കുടിയേറ്റക്കാരാണ്‌.
ഇവരെ കൂടാതെ ചെട്ടികൾ, തമിഴ് പണിയന്മാർ, ഇരുളർ, വെള്ളാളർ എന്നിവരും ഇവിടെ ധാരാളമായി കാണുന്നു.
ബഡഗർ
ബഡഗ എന്ന പദം വടക്കുള്ളവർ എന്ന അർത്ഥമുള്ള പദത്തിൽ നിന്നാണ്‌ ഉണ്ടായത്.
ഈ വർഗ്ഗക്കാർ കന്നടത്തിൽ നിന്ന് നുറ്റാണ്ടുകൾക്ക് മുന്നേ കുടിയേറിയവരാണ്‌.
ഇവർ മൈസൂരിലെ രാഷ്ട്രീയ പീഡനങ്ങളിലും വരൾച്ചയിലും ഭയന്ന് കുടിയേറിയവരാണ്‌.
ഇതിൽ തോറെയന്മാർ ആണ്‌ ഏറ്റവും താഴ് ജാതി.
ഉഡയർ മേൽ ജാതിയും ബ്രാഹ്മണരുമാണ്‌.
ഇവർ മറ്റുള്ളവരുടെ പുരോഹിത ജോലി നോക്കുന്നവരാണ്‌.
ഹരുവരരും പൂണൂൽ ധരിക്കുമെങ്കിലും താഴ്ന ജാതിക്കാർക്കുള്ള പുരോഹിതരാണ്‌.
തോടർ
തോടകൾ സന്യാസ വർഗ്ഗങ്ങൾ ആണ്‌.
ഇവർ ഭിക്ഷയാചിച്ചും സ്വന്തമായുള്ള ആടുകളേയും പോത്തുകളേയും മേച്ച് ആണ്‌ ജീവിക്കുന്നത്.
ഇവർ മറ്റുള്ള ആദിവാസികളെ അപേക്ഷിച്ച് വേളുത്ത നിറമുളളവരും ഉയരം കൂടിയവരുമാണ്‌.
ചെറിയ സുന്ദരമായ കൂരകളിലാണ്‌ ഇവർ താമസിക്കുന്നത്.
ഇതിനെ മഠം എന്നാണവർ വിളിക്കുന്നത്.
ഇവരിൽ തന്നെ വ്യത്യസ്തകാലങ്ങളിലായി കുടിയേറിയവർ വ്യത്യസ്ത ഗോത്രങ്ങളായി നിലകൊള്ളുന്നു.
ഇവരുടേ ആചാരങ്ങളും മറ്റുള്ളവരിൽ നിന്നും തികച്ചും വ്യത്യസ്തമാണ്‌ സമ്പദ് വ്യവസ്ഥ
ഊട്ടിയിലെ സമ്പദ്‌വ്യവസ്ഥ പ്രധാനമായും വിനോദസഞ്ചാരത്തിൽ അധിഷ്ഠിതമാണ്‌.
സമീപപ്രദേശങ്ങളിലെ പ്രധാന കാർഷികോൽപന്നങ്ങളായ ഉരുളക്കിഴങ്ങ്‌ , കാരറ്റ്‌ , കാബേജ്‌ , കോളിഫ്ലവർ എന്നിവയുടെ വിപണിയുമാണ്‌ ഈ നഗരം.
ഡയറി ഫാമുകൾ സ്ഥിതി ചെയ്യുന്ന ഇവിടെ ചീസ്‌, പാൽപ്പൊടി എന്നിവയും ഉൽപ്പാദിപ്പിച്ചുവരുന്നു.
ഇൻഡ്യയിലെ പ്രധാന ഫോട്ടോ ഫിലിം ഉൽപ്പാദകരായ ' ഹിന്ദുസ്ഥാൻ ഫോട്ടോ ഫിലിംസ് ‌' നഗരപ്രാന്തത്തിലുള്ള ഇന്ദു നഗറിലാണ്‌ സ്ഥിതി ചെയ്യുന്നത്‌.
വിനോദ സഞ്ചാരം ഊട്ടിയിലെ ബോട്ട് ഹൗസ്-ഊട്ടി തടാകത്തിലാണ്‌ ഇത് പ്രവർത്തിക്കുന്നത്
ഊട്ടി ദക്ഷിണേന്ത്യയിലെ ഏറ്റവും വലിയ വിനോദസഞ്ചാരകേന്ദ്രമാണ്.
വേനൽകാലത്തെ കാലാവസ്ഥ ഹൃദ്യമാണ്.
സീസൺ ആരംഭിക്കുന്നത് ഏപ്രിൽ മാസത്തിലാണ്.
അപ്പോൾ പകൽസമയത്തെ താപനില 22 മുതൽ 25 ഡിഗ്രി സെൽഷ്യസ് വരെയാണ്.
യൂറോപ്പിൽ നിന്നും മറ്റുമുള്ള സഞ്ചാരികൾ ഈ കാലയളവിൽ അധികമായി എത്താറുണ്ട്.
മേയ് മാസത്തിൽ നടത്തപ്പെടുന്ന പുഷ്പമേളയാണ് മറ്റൊരു ആകർഷണം.
റോസ് ഉദ്യാനം ഈ കാലയളവിൽ പൂത്തുലഞ്ഞ് മനോഹരമായ ദൃശ്യമൊരുക്കുന്നു.
ഊട്ടിയിലും പൈക്കാര നദിയുടെ തടാകത്തിലും ബോട്ട് ഹൌസ് പ്രവർത്തിക്കുന്നു.
തദ്ദേശീയരായ സഞ്ചാരികളാണ് ഇത് കൂടുതലും ഉപയോഗപ്പെടുത്തുന്നത്.
കാണേണ്ട സ്ഥലങ്ങൾ ബൊട്ടാണിക്കൽ ഗാർഡനലെ കോർക്ക് മരം ബോട്ടാണിക്കൽ ഗാർഡൻ
പ്രത്യേക താളിലേക്ക് ബോട്ടാണിക്കൽ ഗാർഡൻ, ഊട്ടി
1847ല് ട്വീഡേലിലെ മാർക്യിസ് നിർമ്മിച്ച ഉദ്യാനം 55 ഏക്കറിൽ പരന്നു കിടക്കുന്ന പച്ചപ്പരപ്പുള്ള മനോഹരമായ ഒന്നാണ്.
കോർക്കുമരം , കുരങ്ങനു കയറാനാവാത്ത മങ്കി പസ്സിൽ മരം, 20 ദശലക്ഷം വർഷം പഴക്കമുള്ള ഫോസിൽ മരം, പേപ്പർ ബാർക്ക് മരം എന്നിവ ഇവിടത്തെ മാത്രം പ്രത്യേകതകളാണ്.
നന്നായി പരിപാലിക്കപ്പെടുന്ന ഒരു ഫേർണ് ഹൌസ്, ഓര്ക്കിഡുകൾ എന്നിവയും ഉണ്ട്.
മേയ് മാസത്തിൽ നടക്കുന്ന പുക്ഷ്പഫല സസ്യ പ്രദർശനം ലോകപ്രശസ്തമാണ്.
ഈ ഉദ്ദ്യാനം ഇന്ന് തമിഴ്‌നാട്ടിലെ ഹോർട്ടികൾച്ചർ വിഭാഗം ആണ് സം‍രക്ഷിക്കുന്നത്.
മെഴുകുകോണ്ടുള്ള മ്യൂസിയം വളരെയധികം ജന ശ്രദ്ധയാകർഷിക്കുന്നുണ്ട് തടാകം ഊട്ടി തടാക കരയിൽ നീലഗിരി ചെമ്മരിയാടുകൾ മേയുന്നു
ഈ കൃത്രിമ തടാകം 1823 - 1825ല് ഊട്ടിയുടേ ആദ്യത്തെ കളക്ടർ ജോൺ സള്ളിവൻ നിർമ്മിച്ചതാണ്.
ഇത് ജലസേചനത്തിനുള്ള ടാങ്കായാണ് ആദ്യം രൂപകല്പന ചെയ്തതെങ്കിലും പിന്നീട് ഒരു തടാകം എന്ന നിലയിൽ വികസിപ്പിക്കുകയായിരുന്നു.
സെൻറ് സ്റ്റീഫൻസ് പള്ളി
ഊട്ടിയിലെ ആദ്യത്തെ കൊളോണിയൽ കെട്ടിടമാണിത്.
1820 നിർമ്മിക്കപ്പെട്ട ഇത് തോട ക്ഷേത്രം നിന്നിരുന്ന സ്ഥലത്താണ് നിർമ്മിച്ചിരിക്കുന്നത്.
ഗോഥിക് ശൈലിയിലാണ് ഇത് നിർമ്മിച്ചിരിക്കുന്നത്.
ഊട്ടി കളക്ടറേറ്റ് ഇതിനടുത്താണ്.
റോസ് ഉദ്യാനം
ഊട്ടിയുടെ ഹൃദയ ഭാഗത്ത് നിർമ്മിച്ചിരിക്കുന്ന ഈ ഉദ്യാനം പുഷ്പമേളയുടെ 100 വാർഷികം കൊണ്ടാടാൻ 1996ല് നിർമ്മിച്ചതാണ്.
ഇന്ത്യയിലെ ഏറ്റവും വലിയ റോസാ പൂന്തോട്ടമാണിത്.
2000 ത്തിലധികം തരം റോസാച്ചെടികൾ ഇവിടെ ഉണ്ട്.
ദൊഡ്ഡബേട്ട ഒബ്സർ‌വേറ്ററി
നീലഗിരി മലനിരകളിലെ ഏറ്റവും ഉയർന്ന സ്ഥലമായ ഇവിടെ നിന്നും ഊട്ടി നഗത്തിന്റെയും സമീപപ്രദേശങ്ങളുടെയും വിശാലദൃശ്യങ്ങൾ വീക്ഷിക്കാൻ സാധിക്കും.
മറ്റുള്ളവ പൈക്കാര തടാകം കുട്ടികളുടെ ഉദ്യാനം മെഴുക് പ്രദർശനശാല ബോട്ട് ഹൌസ് ചാരിംഗ് ക്രോസ് വിദ്യാഭ്യാസം സെന്റ് സ്റ്റീഫൻസ് ദേവാലയം ഇന്ന് സ്കൂളുകൾ സ്കൂൾ വിലാസം ആർച്ചങ്കൾ പ്രൈമറി സ്കൂൾ ലവ് ഡേൽ, ഊട്ടി ബെത്‍ലഹേം ഗേർള്സ് ഹയർ സെക്കണ്ടറി സ്കൂൾ സെൻറ്.
മേരീസ് ഹില്ല് ബ്ലൂ മൗണ്ടെയ്ൻ സ്കൂൾ ഡേവിസ് ഡേൽ, ബ്രീക്സ് ആൾ ഇന്ത്യാ ഹൈയർ സെക്കണ്ടറി സ്കൂൾ ചാറിങ്ങ് ക്രോസ്സ് ബ്രീക്സ് സ്കൂൾ ചാറിങ്ങ് ക്രോസ്സ് ചൈൽ‍ഡ് ജീസസ് സ്കൂൾ സെന്റ് മേരീസ് ഹിൽ ജി.എസ്.ഐ. ഗെൽ മെമ്മോറിയൽ സ്കൂൾ ഡുണ്‌മീർ ഊട്ടി.
ക്ലിഫ് സ്കൂൾ വുഡ് റോക്ക് റോഡ് സി.എം.എം സ്കൂൾ സമ്മർ ഹൗസ് റോഡ് എൽസീ ഇവാഞ്ചെലിക്കൽ സ്കൂൾ മിഷൻ ചർച്ച് കോമ്പൗണ്ട്, കന്ദാൽ ഗുഡ് ഷെഫേറ്ഡ് സ്കൂൾ ഫേർൺ ഹില്ല് ഹെബ്രോൺ സ്കൂൾ ഊട്ടി പട്ടണം കേന്ദ്രീയ വിദ്യാലയ ഇന്ദു നഗർ ലെയിഡ്ലാ മെമ്മോറിയൽ സ്കൂൾ കെട്ടി ലോറൻസ് സ്കൂൾ ലവ് ഡേൽ നീൽഗിരീസ് സ്കൂൾ രാജമഹൽ ഊട്ടക്കമണ്ട് സ്കൂൾ ഹൊറേബ് ഡെവിങ്ടൺ റോഡ് ഊട്ടി മെട്രിക്കുലേഷൻ റോഡ് ഊട്ടി വുഡ് സൈഡ് സ്കൂൾ വുഡ് സൈഡ് ഗതാഗതം റോഡ്
ഊട്ടി ഇന്ന് മറ്റു സ്ഥലങ്ങളുമായി നല്ല പൊലെ ബന്ധപ്പെട്ടിരിക്കുന്നു.
ചെന്നൈയിൽ നിന്ന് 535 കി.
മി.റോഡ് മാർഗ്ഗം സേലം വഴി ഇവിടേക്ക് എത്തിച്ചേരാം.
മേട്ടുപ്പാളയത്തിൽ നിന്ന് കോത്തഗിരി വഴിയോ നേരിട്ടോ ഊട്ടിയിലേക്ക് റോഡ് ഉണ്ട്.
കോത്തഗിരിയിൽ നിന്ന് കുണൂർ വഴിയും ഊട്ടിയിലേക്ക് റോഡ് നിലവിൽ ഉണ്ട് (8 കി.മീ.).
കോയമ്പത്തൂരിൽ നിന്നും 89 കി.
ആണ് ഊട്ടിയിലേക്കുള്ള ദൂരം.
കോഴിക്കോട് നിന്ന് 187 കി.
ദൂരം വരുന്ന റോഡ് ഉണ്ട്.
മൈസൂർ നിന്നും ഗുഡല്ലൂർ വഴിയും (155 കി.മീ) ഉട്ടിയിലേക്ക് വരാം.
ഈ വഴി അല്പം ദുർഘടം പിടിച്ചതും താറുമാറായതുമാണ്.
അടുത്ത പ്രധാന വിനോദസഞ്ചാരകേന്ദ്രമായ കൊടൈക്കനാലിലേക്ക് 236 കി.
ദൂരമാണ് ഉള്ളത്.
ഊട്ടിയിലെ റോഡുകൾ ടാറിട്ടതും നന്നായി സം‍രക്ഷിക്കപ്പെട്ടവയുമാണ്.
ഇവയുടെ മേൽനോട്ടം നീലഗിരി മുനിസിപ്പാലിറ്റിയാണ് നടത്തുന്നത്.
വിനോദസഞ്ചാരികളിൽ നിന്ന് ഈടാക്കുന്ന നികുതിയിൽ നിന്ന് ഒരു നിശ്ഴിത ശതമാനം മരാമത്തു പണികൾക്കായി നീക്കി വച്ചിരിക്കുന്നു.
നീലഗിരി എക്സ്പ്രസ്സ് മേട്ടുപാളയത്ത് നിന്ന് ഊട്ടിയിലേക്ക് തീവണ്ടി ഊട്ടി റെയിൽ വേ സ്റ്റേഷൻ ഊട്ടി- മേട്ടുപ്പാളയം തീവണ്ടി
ഇത് മീറ്റർഗേജ് ആണ്.
ലോക പൈതൃക സ്മാരകങ്ങളിലൊന്നായി ഇതിനേയും ഡാർജിലിങ്ങിലെ ഹിമാലയൻ റെയിൽവേയേയും യുനെസ്ക്കോ തിരഞ്ഞെടുത്തിട്ടുണ്ട് മേട്ടുപ്പാളയം പിന്നിട്ട് കുറച്ചു ദൂരം കഴിഞ്ഞാൽ ഈ സംവിധാനം ഉപയോഗിച്ചാണ് വണ്ടി മല കയറുന്നത്.
വ്യോമമാർഗ്ഗം ഊട്ടി- കുണൂർ പാത.
1832ൽ പണിതീർന്ന ഇത് ഇന്ന് ദൃശ്യ ചാരുത നിറഞ്ഞതാണ്‌
ഏറ്റവും അടുത്തുള്ള വിമാനത്താവളം കോയമ്പത്തൂർ ആണ്.
കോഴിക്കോട് ആണ് അടുത്തുള്ള മറ്റൊരു വിമാനത്താവളം.
ഊട്ടി റേഡിയോ ദൂരദർശിനി ഊട്ടി റേഡിയോ ദൂരദർശിനി
ടി.ഐ.എഫ്.ആറിനു കീഴിൽ മുത്തൊരൈയിലെ റേഡിയോ ആസ്ട്രോണമി സെന്ററിൽ(R A C) പ്രവർത്തിക്കുന്ന റേഡിയോ ദൂരദർശിനിയാണ്‌ ഊട്ടി റേഡിയോ ദൂരദർശിനി(Ooty Radio Telescope : ORT).
530 മീറ്റർ നീളമുള്ള ഇത് ലോകത്തിലെ ഏറ്റവും വലിയ ഗോളസ്തംഭാകൃതിയിലുള്ള ദൂരദർശിനിയാണ്‌.
1970 ലാണ്‌ ഇത് സ്ഥാപിക്കപ്പെട്ടത്.
ചിത്രശാല ഊട്ടിയിലെ വിവിധ ചിത്രങ്ങൾ രാജീവ് ഗാന്ധി സർക്കിൾ ഊട്ടി റെയിൽവേ സ്റ്റേഷൻ ഊട്ടിപ്പൂവ് എന്നു പ്രശസ്തമായ പൂക്കൾ ഊട്ടി-കാരറ്റ് കച്ചവടം പഴയ ഊട്ടി പട്ടണം ടോഡകൾ, ഒരു ചിത്രം ഊട്ടി റെയിൽവേ സ്റ്റേഷൻ ഊട്ടി ബോട്ട് ഹൌസിൽ  സവാരി കാത്തു നില്കുന വെള്ള കുതിരക്കൾ ദൊഡ്ഡബേട്ടയിൽ നിന്ന് ഊട്ടി നഗരത്തിന്റെ ദൃശ്യം മേട്ടുപാളയം.
ഊട്ടിയിൽ നിന്ന് വീക്ഷിക്കുമ്പോൾ ബൊട്ടാണിക്കൽ ഗാർഡൻ ബൊട്ടാണിക്കൽ ഗാർഡനിലെ ഒരു പുഷ്പം ഊട്ടിയിലെ പൈൻ‌മരക്കാടുകൾ ഊട്ടിയിലെ റോസ് ഗാർഡൻ ഊട്ടിയിലെ റോസ് ഗാർഡൻ ഊട്ടിയിലെ റോസ് ഗാർഡൻ ഊട്ടിയിലെ റോസ് ഗാർഡൻ ഊട്ടിയിലെ റോസ് ഗാർഡൻ ഊട്ടി ബൊട്ടാണിക്കൽ ഗാർഡനിലെ ജാപ്പനീസ് റോസ് ഇതും കാണുക
സള്ളിവൻ മെമ്മോറിയൽ മ്യൂസിയം അവലംബം കുറിപ്പുകൾ
ആരാണെന്ന് വ്യക്തമല്ല.
അന്ന് ഇത് വയനാടിന്റെ ഭാഗമായിരുന്നു എന്നും കാണാം.
മസനഗുഡി വയനാടിന്റെ തലസ്ഥാനമായിരുന്നു എന്നും ശാസനത്തിൽ പറയുന്നുണ്ട്.
ഊട്ടി ടെലിസ്കോപ്പ് ഇംഗ്ലീഷ് വിലാസം https://ml.wikipedia.org/wiki/Oty_Radio_Telescope
ടാറ്റാ ഇൻസ്റ്റിറ്റ്യൂട്ടിലെ വാനനിരീക്ഷകരാണ് 1970-ൽ ഊട്ടിയിലെ റേഡിയോ ദൂരദർശനി സ്ഥാപിച്ചത്.
530 മീറ്റർ നീളവും 30 മീറ്റർ വിസ്തൃതിയുമുള്ള പാരബോലിക വൃത്തസ്തംഭആകൃതിയിൽ ഉള്ള ഇത് 326.5 MHz-ൽ ആണ് പ്രവർത്തിക്കുന്നത്.
പൂർണ്ണമായും നിയന്തിക്കാവുന്ന 24  പാരബോളിക ഫ്രെയിമുകളിൽ ഉറപ്പിച്ചിരിക്കുന്ന 1100 കനംകുറഞ്ഞ ഉരുക്ക് നാരുകളാണ് ദൂരദർശിനിയുടെ പ്രതിഫലനതലം സൃഷ്ടിക്കുന്നത്.
1056 ദ്വിധ്രുവങ്ങൾ (dipoles) ഈ ടെലിസ്കോപ്പിൻറെ ഫോക്കൽ ബിന്ദുക്കളിൽ ഉറപ്പിച്ചിട്ടുണ്ട്.
ഊട്ടിയിലെ മലനിരകളുടെ ചരിവും ഊട്ടിയുടെ അക്ഷാംശരേഖയും 11 തന്നെയാണെന്നത് ടെലസ്കോപ്പിന്റെ ദീർഘാക്ഷം ഭൂമിയുടെ ഭ്രമണക്ഷത്തിന്‌ സമാന്തരമാക്കാൻ ഇടയാക്കുന്നു.
ചിത്രശാല ദൂരദർശിനിയുടെ പാരബോളിക് ദർപ്പണത്തിന്റെ ഭാഗമായ ലോഹനാരുകൾ അവലംബം പുറത്തേക്കുള്ള കണ്ണികൾ http://ncra.tifr.res.in/ncra_hpage/ort/ort.html Archived 2011-07-21 at the Wayback Machine .
ഊട്ടിപ്പൂവ് ഇംഗ്ലീഷ് വിലാസം https://ml.wikipedia.org/wiki/Xerochrysum_bracteatum ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2021 ഓഗസ്റ്റ് മുതൽ തുടരുന്നു.
എവർ ലാസ്റ്റിംഗ് ഫ്ലവർ‍  (ശാസ്ത്രനാമം : Helichrysum bracteatum) എന്ന് അറിയപ്പെടുന്ന ഒരു സസ്യമാണ് ഊട്ടിപ്പൂവ്.
ഊട്ടിപ്പൂക്കൾ  ഊട്ടിയിൽ വില്പനയ്ക്കായി വച്ചിരിക്കുന്നു.
അവലംബം Xerochrysum Bracteatum എന്നാ ശാസ്ത്രനാമത്തിലുള്ള പൂവിന്റെ ചിത്രം ഊട്ടിയിൽ നിന്നും എടുത്തത്
ഊതകസംയോജ്യ സംശ്ലിഷ്ടം ഇംഗ്ലീഷ് വിലാസം https://ml.wikipedia.org/wiki/Major_Histocompatibility_Complex ഊതകസംയോജ്യ സംശ്ലിഷ്ടം വർഗ്ഗം II-ലെ തന്മാത്ര: ഒരു പ്രതിജനകാവതാരക കോശവും ഒരു ടി-ലസികാണുവും തമ്മിലെ പ്രതിപ്രവർത്തനത്തിന്റെ തന്മാത്രാതല വിശദീകരണമാണു ചിത്രത്തിൽ.
മുകളിൽ കാണുന്ന പ്രതിജനകാവതാരക കോശം ഉള്ളിലിട്ട് സംസ്കരിച്ച പ്രതിജനക പെപ്റ്റൈഡിനെ ഊതകസംയോജ്യ തന്മാത്രയോടുചേർത്ത് കോശസ്തരത്തിൽ പ്രദർശിപ്പിക്കുന്നു (ചിത്രത്തിൽ തലതിരിച്ച ചുവന്ന Y ആകൃതിയിൽ കാണിച്ചിരിക്കുന്നു).
ഈ “ബന്ധപ്പെടൽ” മൂലം ഇരു കോശങ്ങളും ഉത്തേജിപ്പിക്കപ്പെടുന്നതിനെ സഹ-ഉത്തേജനം എന്ന് പറയുന്നു.
ഊതകസംയോജ്യ സംശ്ലിഷ്ടം അഥവാ മുഖ്യ ഊതകസംയോജ്യ സംശ്ലിഷ്ടം (Major Histocompatibility Complex - MHC) എന്നത് കശേരുകികളിലെ മുഖ്യ ജനിതകവസ്തുവായ ഡി.എൻ.ഏ ശൃംഖലയിൽ അനവധി ജീനുകൾ നിറഞ്ഞ ഒരു പ്രധാന ജനിതകമേഖലയെ പറയുന്ന പേരാണ്.
മനുഷ്യനിൽ ഇത് മാനവ ശ്വേതരക്താണു പ്രതിജനകം (Human Leukocyte Antigen- HLA) എന്നറിയപ്പെടുന്നു.
ഡി.എൻ.ഏയിലെ ഈ മേഖലയിലെ ജീനുകൾ വിവിധതരം ഊതകസംയോജ്യ സംശ്ലിഷ്ട തന്മാത്രകളുടെ ഉല്പാദനത്തിനു സഹായിക്കുന്നു.
ജന്തുക്കളിലെ രോഗപ്രതിരോധ ജൈവപ്രക്രിയകളിൽ സജീവ പങ്കാളിത്തമുള്ളവയാണ് ഈ തന്മാത്രകൾ.
പ്രതിരോധവ്യവസ്ഥയിലെ വിവിധ കോശങ്ങളെ ഉത്തേജിപ്പിക്കുന്നതിനും പ്രതിജനക-പ്രതിദ്രവ്യ ബന്ധനത്തിനും രാസാനുചലക ഘടകങ്ങൾ ഉല്പാദിപ്പിക്കുന്നതിനുമൊക്കെ ഇവ പ്രധാന പങ്ക് വഹിക്കുന്നു.
സ്വയം‌പ്രതിരോധാവസ്ഥാ രോഗങ്ങളിലും ഇവയ്ക്ക് പ്രാധാന്യമുണ്ട്.
രോഗാണുവിനെ മുഴുവനായോ രോഗാണുവിന്റെ കോശപ്രതല തന്മാത്രകളെയോ സ്വശരീരത്തിലെ കോശങ്ങളുടെ ഘടകങ്ങളെത്തന്നെയോ വിഴുങ്ങുന്ന പ്രതിരോധവ്യവസ്ഥയിലെ ഭക്ഷകകോശങ്ങൾ അവയെ ഭാഗികമായി ദഹിപ്പിച്ചും സംസ്കരിച്ചും മാംസ്യതന്മാത്രകളെ വിഘടിപ്പിച്ച് മാറ്റുന്നു.
പ്രതിരോധവ്യവസ്ഥയിലെ ലസികാണുക്കളെ ഉത്തേജിപ്പിക്കാനായി ഈ വിഘടിത മാംസ്യ തന്മാത്രകളെ ഭക്ഷകകോശങ്ങൾ ഊതകസംയോജ്യ സംശ്ലിഷ്ട തന്മാത്രകളുമായി ചേർത്ത് തങ്ങളുടെ കോശപ്രതലത്തിൽ പ്രദർശിപ്പിക്കുന്നു.
മനുഷ്യനിലെ ഊതകസംയോജ്യ സംശ്ലിഷ്ടങ്ങളായ മാനവ ശ്വേതരക്താണു പ്രതിജനകങ്ങൾ ക്രോമസോം 6-ലെ 40 ലക്ഷം ക്ഷാരകജോഡി (base pairs) നീളം വരുന്ന ഒരു മേഖലയിലെ ജീനുകളിൽ നിന്നാണുല്പാദിപ്പിക്കപ്പെടുന്നത്.
ജന്തുക്കളിലെ ഏറ്റവും ബഹുരൂപത കാണിക്കുന്ന ജീനുകളിൽ ചിലതാണ് ഊതകസംയോജ്യ തന്മാത്രകളുടേത്.
ഈ ബഹുരൂപത മൂലം, ഘടനയിൽ അത്യധികം വൈവിധ്യമുള്ളതും ബഹുവിധ പ്രതിജനകങ്ങളെ ബന്ധിക്കാൻ സഹായിക്കുന്നതുമായ ഊതകസംയോജ്യ തന്മാത്രകളെ സൃഷ്ടിക്കാൻ ശരീരത്തിനു സാധിക്കുന്നു.
പലവിധത്തിലെ രോഗാണുക്കളുടെ ആക്രമണത്തെ തടയാൻ ഇതുമൂലം ശരീരത്തിനു കഴിവു ലഭിക്കുന്നു.
വ്യക്തികൾക്കനുസരിച്ച് ഊതകസംയോജ്യ ജീനുകളുടെ വൈവിധ്യവും വ്യത്യാസപ്പെടുമെന്നതിനാൽ ഒരു രോഗാണുവിന്റെ പകർച്ചമൂലം സംഭവിക്കുന്ന മഹാമാരിയെ ഒരു ജന്തുസമൂഹത്തിലെ ചില വ്യക്തികൾക്കെങ്കിലും ഫലപ്രദമായി പ്രതിരോധിക്കാനാവുന്നു.
ഊതകസംയോജ്യ സംശ്ലിഷ്ട തന്മാത്രകളെ പൊതുവായി മൂന്ന് വർഗ്ഗങ്ങളിൽ പെടുത്താം.
വർഗ്ഗം I-ലെ തന്മാത്രകൾ ശരീരത്തിലെ ഏതാണ്ട് എല്ലാ കോശങ്ങളിലും കാണപ്പെടുന്നുണ്ട്.
ഇവ കോശവിഷാലു ടി-ലസികാണുക്കൾക്കാണ് (Cytotoxic T cells; CD8+) മാംസ്യതന്മാത്രകളെ സമർപ്പിക്കുന്നത്.
അതേ സമയം വർഗ്ഗം II-ലെ ഊതകസംയോജ്യ തന്മാത്രകൾ മുഖ്യമായും ബൃഹദ്ഭക്ഷകകോശങ്ങളിലും ചില ബി-ലസികാണുക്കളിലുമാണു കാണുക.
ഈ കോശങ്ങൾ പ്രതിജനകങ്ങളെ പ്രത്യേകമായി ദഹിപ്പിച്ച്, സംസ്കരിച്ച് ഊതകസംയോജ്യ തന്മാത്രയോടൊപ്പം ചേർത്ത് സഹായി‌ ടി-ലസികാണുക്കൾക്ക് (CD4+) സമർപ്പിക്കുന്നു.
സഹായി ടി-ലസികാണുക്കൾ മറ്റ് ബി-കോശങ്ങളെ ഉത്തേജിപ്പിച്ചാണ് തുടർന്നുള്ള പ്രതിരോധപ്രക്രിയകൾക്ക് നേതൃത്വം നൽകുന്നത്.
ഊതകസംയോജ്യ സംശ്ലിഷ്ടം വർഗ്ഗം III-ലെ തന്മാത്രകൾ പ്രതിരോധപൂരകഘടകങ്ങളുടെയും കോശജ്വലനവുമായി ബന്ധപ്പെട്ട ചില ഘടകങ്ങളുടെയും (ഉദാ: അർബുദ ഊതക്ഷയ ഘടകം-ആല്ഫ) നിർമ്മാണത്തിനാണു സഹായിക്കുന്നത്.
ഇവയുടെ ജീനുകളും മറ്റ് രണ്ട് വർഗ്ഗത്തിലെ ഊതകസംയോജ്യ തന്മാത്രകളുടേതുപോലെ ക്രോമസോം 6-ലാണു കാണാറ്.
ഊതകസംയോജ്യ സംശ്ലിഷ്ട തന്മാത്രകളുടെ സാന്നിധ്യത്തിലാണ് വിവിധ പ്രതിജനകങ്ങളെ പ്രതിരോധകോശങ്ങൾ തിരിച്ചറിയുന്നതും അതിനെതിരേ ആക്രമണം അഴിച്ചുവിടുന്നതുമെന്നതു കൊണ്ട് പ്രതിജനക തന്മാത്രകളെ സ്വന്തമെന്നും അന്യമെന്നും വേർതിരിച്ചറിയാൻ ഊതകസംയോജ്യ തന്മാത്രകൾ അവശ്യമാണ്.
പ്രതിരോധവ്യവസ്ഥ സ്വന്തം ശരീരത്തിനെതിരേ ആക്രമണമഴിച്ചുവിടുന്ന സ്വയം‌പ്രതിരോധാവസ്ഥാ രോഗങ്ങളുടെ കാര്യത്തിൽ ഈ ധർമ്മം പ്രധാനമാണ്.
അവയവമാറ്റ ശസ്ത്രക്രിയകളിൽ മറ്റൊരു വ്യക്തിയിൽ നിന്ന് സ്വീകരിക്കുന്ന അവയവങ്ങൾക്കെതിരേ പ്രതിരോധവ്യവസ്ഥ ആക്രമണം നടത്തുന്നതും ഈ ഊതകസംയോജ്യ സശ്ലിഷ്ട തന്മാത്രകളെ അന്യവസ്തുവായി തിരിച്ചറിയുന്നതിലൂടെയാണ്.
അവയവ പ്രതിരോപണവുമായി (organ transplantation) ബന്ധപ്പെട്ട പഠനങ്ങളിൽ ഇതിനു അതീവ പ്രാധാന്യമുണ്ട്.
ഊഞ്ഞാൽ ഇംഗ്ലീഷ് വിലാസം https://ml.wikipedia.org/wiki/Swing_(seat) A girl on a swing in Germany, 1941 A modern swing set in the United States Woman on a swing.
Side B of an Ancient Greek Attic red-figure amphora , ca.
525 BC.
from Vulci , Italy.
Louvre Museum, Paris.
Woman sitting on a swing.
Hagia Triada , Late New Palace period (1450-1300 B.C.), Heraklion Archaeological Museum, Crete .
വിനോദത്തിനായി ഉപയോഗിക്കുന്ന ഒരു ഉപകരണമാണ് ഊഞ്ഞാൽ (swing).
ഇരു കയറുകളിലായി തൂക്കിയിട്ടിരിക്കുന്ന ഒരു ഇരിപ്പിടമാണിത്.
ഒരു പെൻഡുലം പോലെ മുൻപൊട്ടും പിറകോട്ടും ആടാൻ ആകും.
തള്ളുന്ന കായിക ബലത്തിൽ ഊഞ്ഞാൽ മുൻപോട്ടു പോകുകയും അതിന്റെ ആയത്താൽ പിറകെ വരികയും ചെയ്‌യുന്ന വിദ്യ അണിതിൽ.
മര കൊമ്പിലോ കുറുക്കു കമ്പിയിലോ കെട്ടി തൂക്കി ആടാൻ ആവുന്ന വിധം ആണ് ഇത് ഉണ്ടാക്കുന്നത്.
നിലവിലെ ജീവിത നിലവാരത്തിൽ ഇതു പാർക്കുകളിൽ മാത്രം ആയി ഒതുങ്ങിയെങ്കിലും പണ്ട് കാലങ്ങളിലെ ഉത്സവാഘോഷങ്ങളുമായി അനിഷേധ്യമായ ബന്ധം ഊഞ്ഞാലിന് ഉണ്ടായിരുന്നു.
ഓണം പോലുള്ള ആഘോഷങ്ങളിൽ കുട്ടികൾക്ക് വീട്ടു പറമ്പിൽ ഒഴിച്ചു കൂടാനാവാത്ത ഒരു വിനോദോപാധി ആയിരുന്നു ഊഞ്ഞാലാട്ടം.
ഊഞ്ഞാൽ തരങ്ങൾ Tire swing Canopy swing
ഒരു ടയറിൽ നിന്ന് നിർമ്മിച്ച ഊഞ്ഞാലാട്ടത്തിന്റെ ഒരു രൂപമാണ് ടയർ സ്വിംഗ്സ് .
ഇവ പലപ്പോഴും ഒരു കയറിൽ മരത്തിൽ നിന്ന് തൂക്കിയിടുന്ന പുതിയതോ ഉപയോഗിച്ചതോ ആയ ടയറാണ്.
വാണിജ്യപരമായി വികസിപ്പിച്ചെടുത്ത കളിസ്ഥലമായ ഊഞ്ഞാലാട്ട ഇടങ്ങളിൽ, വലുപ്പം കൂടിയ പുതിയ ടയറുകൾ സുരക്ഷ മെച്ചപ്പെടുത്തുന്നതിനായി വൃത്താകൃതിയിലുള്ള മെറ്റൽ ബാർ ഉപയോഗിച്ച് ഉറപ്പിക്കുകയും ലോഹത്തിൽ നിന്നോ മരംകൊണ്ടുള്ള ബീമുകളിൽ നിന്നോ ചങ്ങലകളിൽ തൂക്കിയിടുകയും ചെയ്യുന്നു.
അവ ലംബമായി തൂങ്ങുകയോ പരന്നതായി തൂങ്ങുകയോ ചെയ്യാം, ഒരു വശത്ത് മൂന്നോ അതിലധികമോ പോയിന്റുകളിൽ നിന്ന് തൂക്കിനിർത്തുന്നു.
ഫ്ലാറ്റ് പതിപ്പിന് മൂന്നോ അതിലധികമോ കുട്ടികളെ ഉൾക്കൊള്ളാൻ കഴിയും.
ഊഞ്ഞാലിൽ ഘടിപ്പിച്ചിരിക്കുന്ന മൂന്ന് ചങ്ങലകളിൽ ഒന്നോ രണ്ടോ ഉപയോഗിച്ചാണ് ഊഞ്ഞാലാടുന്നത്.
കൂടാതെ രണ്ട് (അല്ലെങ്കിൽ കൂടുതൽ) കുട്ടികൾക്ക് ഊഞ്ഞാലാടാൻ കഴിയും.
ടയർ സ്വിംഗുകൾ തന്തുകാർക്കും ഉപയോഗിക്കാം, അവിടെ ഇരിക്കുന്നവർ ടയർ മുന്നോട്ട് കൊണ്ടുപോകാൻ കാലുകൾ ഉപയോഗിക്കുന്നു.
ഫുജി പർവതത്തിനടുത്തുള്ള അക്കിഗഹാര വനം പോലുള്ള ഒരു ഉപ ഉഷ്ണമേഖലാ വനമേഖലയിൽ ദാരുലതകൾ (ക്രീപ്പർ സസ്യങ്ങൾ) പ്രകൃതിദത്തമായ ഊഞ്ഞാൽ സൃഷ്ടിക്കുന്നു.
അവലംബം പുറംകണ്ണികൾ Swings എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ഊഞ്ഞാൽ (നോവൽ) ഇംഗ്ലീഷ് വിലാസം https://ml.wikipedia.org/wiki/Oonjal_novel
വിലാസിനി എന്ന തൂലിക നാമത്തിലറിയപ്പെടുന്ന എം കെ മേനോൻ എഴുതിയ നോവലാണ്‌ ഊഞ്ഞാൽ.
വിജയൻ എന്ന പ്രധാന കഥാപാത്രത്തിലൂടെയാണ് ഈ നോവലിൽ കഥ പറയുന്നത്.
സിംഗപ്പൂരിൽ നിന്നും നാട്ടിലേക്കു വരുന്ന വിജയൻ, പത്തുവർഷം മുൻപ് സിംഗപ്പൂരിലേക്ക് നാട് വിട്ടതാണ്.
ആയാൽ സ്നേഹിച്ചിരുന്ന വിനോദിനിയെ വിവാഹം കഴിക്കണം എന്ന ഉദേശത്തോടു കൂടി വരുന്ന വിജയൻ അവളുടെ വിവാഹം കഴിഞ്ഞു എന്ന വിവരമാണു അറിയുന്നത്.
എന്നാൽ പിന്നീടു വിധവയായ വിനോദിനിയെ വിവാഹം കഴിക്കാൻ ,വിജയൻ തീരുമാനിക്കുന്നു.
എന്നാൽ സിംഗപ്പൂരിൽ വിജയന് റീത എന്ന സ്ത്രീയുമായുള്ള ബന്ധം വിനോദിനി അറിയുമ്പോൾ, വിവാഹം നടക്കുന്നില്ല
ഈ നോവലിൽ വിജയൻ എന്ന കഥാപാത്രത്തിനു ഒരു പരാജിതന്റെ മുഖം ആണ്, കഥാകൃത്ത്‌ നൽകിയിരിക്കുന്നത് .
ഇതും കാണുക എം._കുട്ടികൃഷ്ണമേനോൻ അവലംബം
ഊടുകൂർ ഈ ലേഖനം ഒരു അനാഥലേഖനമാണ് .
തിരുവിതാംകൂർ സംസ്ഥാനത്ത് നിലവിലുണ്ടായിരുന്ന ഒരു പ്രത്യേക ഭൂവുടമ സമ്പ്രദായമാണ് ഊടുകൂർ .
വസ്തുവിലോ അവയിലെ ആദായത്തിന്മേലോ ഉള്ള കൂട്ടവകാശമാണിതെന്ന് സാമാന്യമായി പറയാം.
നിലത്തിലോ പുരയിടത്തിലോ ഒന്നിലധികം പേർക്ക് അവകാശമുണ്ടെങ്കിലും ഓരോരുത്തരുടെയും ഓഹരി ഏത് ഭാഗത്തെന്നോ ഇന്ന തരത്തിലുള്ള അവകാശമെന്നോ നിശ്ചയിച്ചിരിക്കില്ല.
ഊടുകൂർ വ്യവസ്ഥയിൽ ഉൾപ്പെട്ട വസ്തുവിൽ ഇന്ന ഭാഗത്ത് നിൽക്കുന്ന വൃക്ഷങ്ങൾ ഇന്നയാൾക്ക് എന്ന് പറയാതെ ഒന്നിൽകൂടുതൽ ആളുകൾക്ക് അവകാശം നൽകുക ഇതിൻറെ പ്രത്യേകതയായിരുന്നു.
വസ്തുവിൻറെ അതിരിലോ വരമ്പിലോ ഏതെങ്കിലും പ്രത്യേക ഭാഗത്തോ നിൽക്കുന്ന വൃക്ഷങ്ങളെ സംബന്ധിച്ച് ഉടമയ്ക്കുതന്നെ മറ്റൊരു പട്ടയം ഉണ്ടായെന്നും വരാം.
ചിലപ്പോൾ മറ്റൊരാൾക്കായിരിക്കും ഇത്തരം പട്ടയം ഉണ്ടാവുക.
ഊടുകൂർ അവകാശങ്ങൾ തെക്കൻ തിരുവിതാംകുറിലും മറ്റും പല ബുദ്ധിമുട്ടുകൾക്കും കാരണമായി.
ഇതിൻറെ പേരിൽ ധാരാളം കേസുകളുമുണ്ടായി.
1947 -ൽ പുറപ്പെടുവിച്ച തിരുവതാംകൂർ ഊടുകൂർ സെറ്റിൽമെൻറ് വിളംബരം ഈ ഭൂവുടമാ സമ്പ്രദായം എന്നെന്നേക്കുമായി അവസാനിപ്പിച്ചു.
ഇന്ത്യൻ ശാസ്ത്രീയ സംഗീതത്തിന്റെ പശ്ചാത്തലത്തിൽ അവരോഹണം എന്നത് ഏത് രാഗത്തിന്റെയും താഴോട്ടുള്ളാ സ്കെയിലാണ്.
സ്വരങ്ങൾ താരഷഡ്ജം മുതൽ താഴത്തെ ഷഡ്ജം വരെയുള്ള പിച്ചിലേക്ക് ഇറങ്ങുന്നു, പലപ്പോഴും ഇവ വക്രരീതിയിലും ആവാം.
അസാവേരി ഥാട്ടിലുള്ള ഒരു വാദി-സംവാദി രാഗമായ ദർബാരി കാനഡയിൽ അവരോഹണം R' n S' d~ n P, m P g~ m R S എന്നാണ് ഇതോടൊപ്പം ധൈവതത്തിലും ഗാന്ധാരത്തിലും ആന്ദോളവും ഉണ്ട്.
പതിനഞ്ചാമതു മേളരാഗമായ മായാമാളവഗൗളയുടെ ജന്യരാഗമായ മലഹരിയുടെ അവരോഹണം S D1 P M1 G2 R1 S എന്നാണ് .
ഇരുപത്തിയെട്ടാമതു മേളരാഗമായ ഹരികാംബോജിയുടെ ജന്യമായ സഹാനയുടെ അവരോഹണം S N2 D2 P M1 G3 M1 R2 G3 R2 S ആണ്.
അവരോഹണത്തിൽ ഈ രാഗത്തിൽ സ്വങ്ങ്ങൾ ഒന്നിൽ നിന്ന് മറ്റൊന്നിലേക്ക് ചാടുന്നു..
ഇത് രാഗത്തിന്റെ മുഴുവൻ ഭാവവും മാറ്റുകയും സഹാനയെ കേൾക്കാൻ മനോഹരമായ ഒരു രാഗമാക്കി മാറ്റുകയും ചെയ്യുന്നു.
അവലോകിതേശ്വരൻ ഇംഗ്ലീഷ് വിലാസം https://ml.wikipedia.org/wiki/Avalokite%C5%9Bvara അവലോകിതേശ്വരന്റെ നാലു കൈകളുള്ള റ്റിബറ്റൻ ചെന്രെസിഗ് രൂപം
എല്ലാ ബുദ്ധന്മാരുടെയും കാരുണ്യത്തിന്റെ മൂർത്തിമദ്ഭാവമായ ബോധിസത്വമാണ് അവലോകിതേശ്വരൻ .
ലോകേശ്വരൻ, ലോകനാർ ഈശ്വരൻ എന്നൊക്കെ അറിയപ്പെടുന്ന അഥവാ ബുദ്ധൻ ആണ് അവലോകിതേശ്വരൻ.
ഇംഗ്ലീഷ്: Avalokiteśvara അല്ലെങ്കിൽ Avalokiteshvar ഹിന്ദി: अवलोकितेश्वर.
ബുദ്ധമതവിശ്വാസികൾ ‍ ഏറ്റവും കൂടുതൽ ആദരിക്കുന്നതും ലോകേശ്വരനെയാണ് .
ഇന്ത്യയിൽ പുരുഷരൂപത്തിലും ചൈനയിൽ സ്ത്രീരൂപത്തിലുമാണ് അവലോകിതേശ്വരനെ ആരാധിക്കുന്നത്.
( സംസ്കൃത അർത്ഥം: "താഴേയ്ക്കു നോക്കുന്ന ദൈവം").
പത്മപാണി ("താമര കൈകളിലേന്തിയവൻ"), ലോകേശ്വര ("ലോകത്തിന്റെ ഈശ്വരൻ") എന്നീ നാമങ്ങളിലും അവലോകിതേശ്വരൻ അറിയപ്പെടുന്നു.
പശ്ചിമേഷ്യയിൽ അവലോകിതേശ്വരനെ‍,  觀音 ഗുആൻ യിൻ അല്ലെങ്കിൽ കന്നോൻ/കാൻസെയോൻ എന്നിങ്ങനെ അറിയപ്പെടുന്നു.
കിഴക്കേ ഏഷ്യയിൽ സാധാരണയായി സ്ത്രീരൂപത്തിലാണ് അവലോകിതേശ്വരനെ പ്രതിഷ്ടിച്ചിരിക്കുന്നത് .
റ്റിബറ്റിൽ അവലോകിതേശ്വരൻ,‍ ചെന്രെസിഗ് എന്ന് അറിയപ്പെടുന്നു.
ദലൈ ലാമ അവലോകിതേശ്വരന്റെ അവതാരമാണെന്നും പറയപ്പെടുന്നു.
മംഗോളിയയിൽ മിഗ്ജിദ് ജാന്രൈസിഗ്, ക്സോങ്സിം ബോധിസദ്വ്-അ, അല്ലെങ്കിൽ നിടൂബെർ യൂജെഗ്സി എന്നിങ്ങനെ അവലോകിതേശ്വരൻ അറിയപ്പെടുന്നു.
അവലംബം ↑ http://www.dalailama.com/page.4.htm
അവളല്പം വൈകിപ്പോയി ഇംഗ്ലീഷ് വിലാസം https://ml.wikipedia.org/wiki/Avalalpam_Vaikippoyi
യുണൈറ്റെഡ് പ്രഡ്യൂസേസിന്റെ ബാനറിൽ ജോൺ ശങ്കരമംഗലം സംവിധാനം ചെയ്ത മലയാളചലച്ചിത്രമാണ് അവളല്പം വൈകിപ്പോയി .
ഈ ചിത്രം 1971-ലാണ് നിർമിച്ച് പ്രദർശനം തുടങ്ങിയത്.
അഭിനേതാക്കൾ പ്രേം നസീർ ഷീല ജയഭാരതി അടൂർ ഭാസി തിക്കുറിശ്ശി സുകുമാരൻ നായർ ജോസ് പ്രകാശ് പ്രേമ ശോഭ ജോയി ആലുംമൂടൻ അമൃത് വാസുദേവ് ബഹദൂർ മീന എസ്.പി. പിള്ള ശാന്തി സുജാത.
പിന്നണിഗായകർ കെ.ജെ. യേശുദാസ് പി. മാധുരി പി. സുശീല അണിയറയിൽ സംവിധാനം - ജോൺ ശങ്കരമംഗലം നിർമ്മാണം - യുണൈറ്റഡ് പ്രൊഡ്യൂസേഴ്സ് ബാനർ - യുണൈറ്റഡ് പ്രൊഡ്യൂസേഴ്സ് കഥ, തിരക്കഥ, സംഭാഷണം - നാഗവള്ളി ആർ.എസ്. കുറുപ്പ് ഗാനരചന - വയലാർ രാമവർമ്മ സംഗീതം - ജി. ദേവരാജൻ സിനീമാട്ടോഗ്രാഫി - അഷോക് കുമാർ ചിത്രസംയോജനം - എ. രമേശൻ കലാസംവിധാനം - കെ.കെ. പിഷാരടി വിതരണം - സുദർശൻ റിലീസ്.
ഗാനം ആലാപനം 1 വെള്ളിക്കുടക്കീഴെ കെ ജെ യേശുദാസ് 2 പ്രഭാത ചിത്ര രഥത്തിലിരിക്കും മാധുരി 3 ജീവിതമൊരു ചുമടുവണ്ടി കെ ജെ യേശുദാസ് 4 കാട്ടരുവി കാട്ടരുവി പി സുശീല 5 വർഷമേഘമേ പി സുശീല.
അവശതയുള്ള ജനങ്ങളുടെ അന്താരാഷ്ട്ര ദിനം ഇംഗ്ലീഷ് വിലാസം https://ml.wikipedia.org/wiki/International_Day_of_Persons_with_Disabilities
ഐക്യരാഷ്ട്രസഭ 1992 മുതൽ പ്രോത്സാഹിപ്പിക്കുന്ന ഒരു ദിനാചരണമാണ് അവശതയുള്ള ജനങ്ങളുടെ അന്താരാഷ്ട്ര ദിനം (International Day of People with Disability).
ലോക ഭിന്നശേഷി  ദിനം എന്നും ഈ ദിവസം അറിയപ്പെടുന്നുണ്ട്.
എല്ലാ വർഷവും ഡിസംബർ മൂന്നിന് ലോകമെമ്പാടും വിവിധ തലങ്ങളിൽ വിജയകരമായി ഈ ദിനാചരണം ആഘോഷിക്കപ്പെടുന്നു ചരിത്രം
1976 ൽ ഐക്യരാഷ്ട്ര സഭ 1981 അന്താരാഷ്ട്ര വികലാംഗ വർഷമായി പ്രഖ്യാപിച്ചു.
1983-1992 അന്താരാഷ്ട്ര വികലാംഗ ദശാബ്ദമായും ഐക്യരാഷ്ട്ര സഭയുടെ നേതൃത്വത്തിൽ ആചരിച്ചു.
1992മുതലാണ് ഡിസംബർ 3 അവശതയുള്ള ജനങ്ങളുടെ ദിവസമായി ആചരിക്കുവാൻ തുടങ്ങിയത്.
അവശതയുടെ  പ്രശ്നങ്ങൾ മനസ്സിലാക്കാനും അവശതയുള്ളവരുടെ  അന്തസ്സും  അവകാശങ്ങളും സുസ്ഥിതിയും സംരക്ഷിക്കാൻ വേണ്ട സഹായം സ്വരൂപിപ്പിക്കുകയുമാണ് ഈ ദിനാചരണം കൊണ്ട്  ലക്ഷ്യമിടുന്നത്.
രാഷ്ട്രീയ, സാമൂഹ്യ ,സാമ്പത്തിക, സാംസ്കാരിക രംഗങ്ങളിൽ അവർക്ക്  ഉണ്ടാകേണ്ട നേട്ടങ്ങൾ  ഏകോപിപ്പിച്ച്  അവയെക്കുറിച്ച് അവബോധമുണ്ടാക്കുവാനും പ്രത്യാശിക്കുന്നു.
അവശതയുള്ളവരുടെ  അന്താരാഷ്ട്ര ദിനം (International Day of Disabled Persons ) എന്നായിരുന്നു  ഈ ദിനം നേരത്തെ അറിയപ്പെട്ടിരുന്നത്.
ഓരോ വർഷവും ഓരോ പ്രത്യേക വിഷയം ആയിരിക്കും  ഈ ദിനാചരണത്തിനായി  നിർദ്ദേശിക്കപ്പെടുന്നത്.
2019 ലെ  വിഷയം
Promoting the participation of persons with disabilities and their leadership- taking action on the 2030 development agenda.
അവരുണരുന്നു ഇംഗ്ലീഷ് വിലാസം https://ml.wikipedia.org/wiki/Avarunarunnu
1956-ലെ അവസാന മലയാളചലച്ചിത്രമായിരുന്നു അവരുണരുന്നു .
പ്രസന്ന പിക്ചേഴ്സിന്റെ ബാനറിൽ ചിത്രം സംവിധാനം ചെയ്തതു് എൻ. ശങ്കരൻനായർ ആണു്.
ജി. ഗോവിന്ദപ്പിള്ളയാണു് ചിത്രം നിർമ്മിച്ചതു്.
മുതുകുളം രാഘവൻപിള്ളയുടെ കഥയ്ക്കു് കെ.പി. കൊട്ടാരക്കര സംഭാഷണമെഴുതി.
ഗാനങ്ങൾ രചിച്ചതു് പാലാ നാരായണൻനായർ .
സംഗീതം വി. ദക്ഷിണാമൂർത്തി എന്നിവരാണു്.
ചിത്രത്തിന്റെ ഛായാഗ്രഹണം എൻ.എസ്. മണി നിർവ്വഹിച്ചു.
എഡിറ്റിംഗ് വി.പി. കൃഷ്ണനും.
ഗാനാലാപനം എൽ.പി.ആർ. വർമ്മ , കമുകറ പുരുഷോത്തമൻ , എ.എം. രാജ , പി. ലീല , ജിക്കി കൃഷ്ണവേണി .
അഭിനേതാക്കൾ സത്യൻ പ്രേംനസീർ മുത്തയ്യ കൊട്ടാരക്കര ശ്രീധരൻനായർ ബഹദൂർ എസ്.പി. പിള്ള കാമ്പിശ്ശേരി കരുണാകരൻ മുതുകുളം രാഘവൻ പിള്ള മിസ് കുമാരി പ്രേമ ആറന്മുള പൊന്നമ്മ വാണക്കുറ്റി അവലംബം പുറത്തേക്കുള്ള കണ്ണികൾ അവരുണരുന്നു ഇന്റർനെറ്റ് മൂവി ഡാറ്റാബേസിൽ http://cinemalayalam.net/movie/Avarunarunnu/999 Archived 2010-06-20 at the Wayback Machine .
http://www.malayalamcinemahistory.com/sf/Prema.htm%5Bപ്രവർത്തിക്കാത്ത+കണ്ണി%5D http://www.vellithira.in/2009/09/09/avarunarunnu/ Archived 2012-05-24 at the Wayback Machine .
അവലോസ് പൊടി ഇംഗ്ലീഷ് വിലാസം https://ml.wikipedia.org/wiki/Avalose_Podi
ഒരു കേരളീയ ഭക്ഷണ പദാർത്ഥമാണ് അവലോസ് പൊടി .
ചീനി  മാവ് ,പൂരം വറുത്തത് എന്നും ഇതിന് പേരുണ്ട്.
അരി വറുത്തത് , തേങ്ങ വറുത്തത്, കരിംജീരകം , ഉപ്പ് , തുടങ്ങിയവ ചേർത്താണ് അവലോസ് പൊടി തയ്യാറാക്കുന്നത്.
അവലോസ് പൊടി ശർക്കര ലായനി ചേർത്ത് ഉരുട്ടിയുണ്ടാക്കുന്നതാണ് അവലോസുണ്ട .
ചിലയിടത്ത് ഇതിനെയും അരിയുണ്ട എന്ന് പറയാറുണ്ട്.
അവലോകിതേശ്വരന്റെ പ്രതിഷ്ഠയുള്ളിടത്തെ വഴിപാ‍ട് ആയിരുന്നു അവലോസ് ഉണ്ട എന്ന് പറയപ്പെടുന്നു.
കുറെ കാലം സൂക്ഷിച്ചുവക്കാൻ കഴിയുന്ന ഒരു വിഭവം ആണിത്.
യാത്ര ചെയ്യുന്നവരും ദൂരദേശങ്ങളിൽ പോകുന്നവരും അവലോസ് പൊടി കൊണ്ടുപോകുന്നു.
അവലോൺ 1919 ൽ വില്യം റിഗ്ലി ജൂനിയർ അവലോനിൽ നിയന്ത്രണം ഏറ്റെടുത്തു.
അവലോൺ, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ കാലിഫോർണിയ കൌണ്ടിയുടെ ഏറ്റവും തെക്കായി സ്ഥിതി ചെയ്യുന്ന ഒരു നഗരമാണ്.
കാലിഫോർണിയ ചാനൽ ദ്വീപുകളിലെ സാന്ത കാറ്റലിന ദ്വീപിലെ സംയോജിപ്പിക്കപ്പെട്ട ഏക നഗരവുമാണിത്.
2010 ലെ സെൻസസ് അനുസരിച്ച് ഈ നഗരത്തിലെ ആകെ ജനസംഖ്യ 3,728 ആയിരുന്നു.
ആധുനിക യുഗത്തിനുമുൻപ്, തദ്ദേശീയ ഗബ്രിയേലിനൊ/ തോങ്ക്വ അമേരിക്കൻ ഇന്ത്യൻ വർഗ്ഗക്കാരായിരുന്നു അവലോണ് ഉൾക്കടൽ മേഖലയിൽ അധിവസിച്ചിരുന്നത്.
തോങ്ക്വ ജനങ്ങൾക്ക് പാചകം ചെയ്യുവാനുള്ള പാത്രങ്ങളും മറ്റും നിർമ്മിച്ചിരുന്ന സോപ്പ് സ്റ്റണിൻറെ പ്രധാന ഉറവിടം ഈ ദ്വീപായിരുന്നു.
തോങ്ക്വ ജനങ്ങൾ ഈ ദ്വീപിനെ പിമു, പിമുഗ്ന എന്നിങ്ങനെയുള്ള പേരുകളിൽ വിളിക്കുകയും സ്വയം പിമുഗ്നാൻസ് എന്ന് പരാമർശിക്കപ്പെടുകയും ചെയ്തു.
എന്നിരുന്നാലും, 1830 കളോടെ ദ്വീപിലെ തദ്ദേശീയ ജനസംഖ്യ മുഴുവനായും മരണമടയുകയോ  അല്ലെങ്കിൽ പ്രധാന കരയിലേയ്ക്കു നീക്കം ചെയ്യപ്പെട്ട് അവിടെയുള്ള സുവിശേഷകർക്കൊപ്പമോ, ഭൂപ്രദേശങ്ങളിലെ മേച്ചിൽപ്പുറങ്ങളിലെ അനേകം സ്വകാര്യ ഭൂ ഉടമകൾക്കുവേണ്ടി ജോലി ചെയ്യുവാനോ  കൈമാറ്റം ചെയ്യപ്പെടുകയോ ചെയ്തു.
1860 കളിൽ ജർമ്മൻ കുടിയേറ്റക്കാരനായിരുന്ന അഗസ്റ്റസ് വില്ല്യം ടിംസ്, കാറ്റലീന ദ്വീപിൽ ഒരു ആടുമേയ്ക്കൽ വ്യവസായം ആരംഭിച്ചു.
തൻറെ യാനങ്ങളിലൊന്നായ "റോസിറ്റ"യിൽ, അവലോൺ ഉൾക്കടലിലേയ്ക്ക് നീന്തുന്നതിനും മീൻപിടിക്കുന്നതിനുമായി ചാനലിനു മറുവശത്തുനിന്നുള്ള ആളുകളെയും എത്തിച്ചിരുന്നു.
ഇദ്ദേഹത്തിൻറെ ബഹുമാനാർത്ഥം അവലോണിലെ കുടിയേറ്റകേന്ദ്രം "ടിംസ് ലാൻറിംഗ്" എന്നു വിളിക്കപ്പെട്ടു.
1883 ലെ വേനൽക്കാലത്ത്, ടിംസ് ലാൻഡിംഗിൽ ആകെ  മുപ്പതു ടെൻറുകളും  മൂന്നു തടികൊണ്ടുള്ള കെട്ടിടങ്ങളുമുണ്ടായിരുന്നു.
മിഷിഗണിലെ ഗ്രാൻറ് റാപ്പിഡ്‍സിൽനിന്നുള്ള ഒരു റിയൽ എസ്റ്റേറ്റ് ഊഹക്കച്ചവടക്കാരനായിരുന്ന ജോർജ്ജ് ഷാറ്റോ എന്ന ആദ്യ ഉടമയാണ് ഒരു വിനോദസഞ്ചാര ലക്ഷ്യമാക്കി അവലോൺ ഉൾക്കൽ പ്രദേശത്തെ വികസിപ്പിക്കുന്നതിന് ശ്രമിച്ചത്.
1887 ൽ തെക്കൻ കാലിഫോർണിയ യിലെ റിയൽ എസ്റ്റേറ്റ് കച്ചവടം ഉത്തുംഗത്തിൽനിന്നിരുന്നസമയത്ത് ജയിംസ് ലിക്കിൻറെ എസ്റ്റേറ്റിൽനിന്ന് 200,000 ഡോളറിനായിരുന്നു ഷാത്ത് ഈ ദ്വീപ് ഏറ്റെടുത്തത്.
ഷാറ്റോ നിർമ്മിച്ച് താമസകേന്ദ്രം അവലോൺ പട്ടണമായി മാറി.
ഇക്കാലത്ത് പട്ടണത്തിലെ ആദ്യ ഹോട്ടലായ ഹോട്ടൽ മെട്രോപോൾ, ബോട്ട് ജെട്ടി എന്നിവയും നിർമ്മിക്കപ്പെട്ടു.
ആദ്യകാല മാപ്പുകളിൽ പട്ടണത്തിൻറെ പേരാ ഷാറ്റോ എന്നു മുദ്രകുത്തപ്പെട്ടുവെങ്കിലും, ഷാറ്റോയുടെ ഭാര്യാ സഹോദരിയായിരുന്ന എറ്റ വിറ്റ്നി, പട്ടണത്തിന് അവലോൺ എന്ന സ്ഥിരമായ പേരു നൽകി.
ലോർഡ് ടെന്നിസണിൻറെ ഇതിഹാസ നായകനായിരുന്ന കിങ്ങ് ആർതറിക്കുറിച്ചുള്ള കവിതയായ " Idylls of the King " ലെ പരാമർശനത്തിൽനിന്നുള്ളതാണ് അവലോണ് എന്ന പേര്.
ഷാറ്റോ അവലോണിലെ തെരുവുകൾ രൂപകൽപ്പന ചെയ്യുകയും പൊതുജനങ്ങൾക്കുമുന്നിൽ ഒരു അവധിക്കാല കേന്ദ്രമായി അവലോണിനെ അവതരിപ്പിക്കുകയും ചെയ്തു.